text: Haderslev-pumper hjælper i København
  03 juli 2011 kl. 09.33
  Mandskab fra Beredskabsstyrelsen afdeling i Haderslev har siden lørdag aften været indsat i hovedstadsområdet for at pumpe store mængder vand væk fra oversvømmede områder.
  Beredskabsstyrelsen har indkaldt ekstra mandskab i tilfælde af, at hovedstadsområdet, Østsjælland, Møn, Lolland og Falster skulle blive ramt af nyt skybrud. Ifølge Danmarks Meteorologiske Institut er der risiko for dette søndag eftermiddag og aften. 
  Yderligere mandskab flyttes i løbet af middagstimerne til Sjælland fra Beredskabsstyrelsens afdeling i Thisted.
  Mandskab fra Beredskabsstyrelsens afdelinger i Herning og Haderslev har siden lørdag aften været indsat i hovedstadsområdet for at pumpe store mængder vand væk fra oversvømmede områder sammen med kollegaer fra afdelingerne i Næstved og Hedehusene.
  I alt har mere end 90 mand fra Beredskabsstyrelsens afdelinger pumpet vand væk natten til søndag og søndag formiddag.
  